TULTA JERUSALEMISTA
Shalom, rakkaat ystävät! Mukava liittyä seuraanne!
Puhun tänään siitä, mitä Jumala on antanut sydämelleni.
Luen teille osan viikon lukukappaleesta, -
joka on vajechi.
Avataan 1. Moos. 47:28.
Siinä isämme Jaakob elää viimeisiä päiviään.
Totuuden Isä on Jumala, -
mutta myös Abraham, Iisak ja Jaakob -
ovat totuuden ja uskon isiä.
Puhun nyt Jaakobin elämästä sitoen sen Uuteen testamenttiin.
1. Moos. 47:28: -
"Ja Jaakob eli Egyptin maassa seitsemäntoista vuotta, -
ja koko hänen elinaikansa oli sata neljäkymmentä seitsemän vuotta.
Kun lähestyi aika, jolloin Israelin oli kuoltava..."
Huomatkaa, että nyt Jaakobia sanottiinkin Israeliksi!
"...kutsui hän poikansa Joosefin ja sanoi hänelle: -
'Jos olen saanut armon sinun silmiesi edessä, -
niin pane nyt kätesi minun kupeeni alle..."
Heillä oli tapana vannoa näin, -
koska se paikka on ympärileikkauksen paikka.
Se merkitsee liittoa.
"...ja osoita minulle laupeus ja uskollisuus," -
sananmukaisesti "armo ja totuus", chesed ve-emet.
Muistakaa nämä sanat: armo ja totuus.
"...älä hautaa minua Egyptiin, sillä minä tahdon levätä isieni luona; -
vie siis minut Egyptistä ja hautaa minut heidän hautaansa'.
Hän vastasi: 'Minä teen, niinkuin sanot'.
Hän sanoi: 'Vanno se minulle'. Ja hän vannoi hänelle.
Silloin Israel rukoili, kumartuneena vuoteensa päänalaista vasten."
Tässä on monta kiinnostavaa näkökohtaa.
Tässä kerrotaan Jaakobista, joka oli saanut uuden nimen.
Se tapahtui hänen palatessaan Laabanin luota -
ennen veljensä Eesaun kohtaamista.
Jaakob pelkäsi Eesauta ja lähetti hänelle lepytyslahjoja.
Toiseksi Jaakob valmistautui sotaan. Hän jakoi väkensä kahteen leiriin.
Kolmanneksi hän rukoili, ja se oli kaikkein tärkeintä.
Hän sanoi kuuluisat sanat, joista on israelilainen laulukin: -
"Minä olen liian halpa kaikkeen siihen armoon -
ja kaikkeen siihen uskollisuuteen, -
jota sinä olet palvelijallesi osoittanut."
Siellä Jaakob kohtasi Jumalan enkelin.
Rabbit opettavat, että se oli Eesaun enkeli, -
jonka nimeä ei ollut tarpeen mainita.
Toiset arvelevat häntä joksikin muuksi enkeliksi, -
mutta joka tapauksessa Jaakob sai uuden nimen.
Hän sai nimen "Israel", -
joka tarkoittaa Jumalan ruhtinasta tai sotapäällikköä, Sar shel El, -
"...sillä sinä olet taistellut Jumalan ja ihmisten kanssa ja olet voittanut."
Se on yksi nimen merkityksistä.
On toinenkin, hyvin tärkeä merkitys: -
Jashar El, "Jumala on suora ja oikeamielinen".
Näinhän se on.
Tässä kohdassa minua kosketti se, -
että Jaakobia sanottiin Israeliksi, -
kun hän puhui pojalleen Joosefille.
Joosefhan oli Egyptin päämies, kuin kuningas.
Faarao luotti häneen -
ja antoi kaiken hänen hallintaansa.
Joosef oli mahtava mies.
Hänen ansiostaan Egypti vaurastui, -
sillä Jumala oli antanut hänelle paljon viisautta.
Egypti oli tuolloin mahtava ja rikas maa.
Israel sanoi Joosefille: "Osoita minulle armo ja totuus."
Kyse on Jaakobin, Israelin, luista hänen kuolemansa jälkeen.
Hän pyytää viemään ne Kanaanin maahan, -
jonne hänen isänsäkin oli haudattu.
Se merkitsi hänelle armoa ja totuutta. Miksi?
Miksi hän halusi tulla haudatuksi juuri sinne?
Joh. 1 kertoo syyn siihen.
Siihen maahan palaaminen oli Jaakobille niin tärkeää, -
että hän halusi tulla haudatuksi sinne, mutta ei vain isiensä tähden.
Kirjat-Arballa, "Neljän kaupungilla" on sellainen nimi, -
koska sinne on haudattu neljä paria.
Adam ja Eeva, Abraham ja Saara, Iisak ja Rebekka -
sekä Jaakob ja Leea, vaikka Jaakob rakasti enemmän Raakelia.
Leea on kuitenkin haudattu sinne Jaakobin kanssa.
Kyse ei ollut vain tavasta haudata esi-isien hautaan, -
vaikka oli se sitäkin.
Hän muistutti meitä näistä erittäin tärkeistä sanoista.
Joh. 1:1: -
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Näin Johannes aloittaa evankeliuminsa, -
joka kirjoitettiin muita myöhemmin.
Se on täynnä Henkeä ja voitelua.
Sitä sanotaankin rakkauden evankeliumiksi.
Sen alkusanat puhuvat Jeshuasta.
Jae 14: "Ja Sana tuli lihaksi ja asui meidän keskellämme, -
ja me katselimme hänen kirkkauttansa, -
senkaltaista kirkkautta, kuin ainokaisella Pojalla on Isältä; -
ja hän oli täynnä armoa ja totuutta."
Mielenkiintoista!
Samat sanat Jaakob sanoi Joosefille: "Osoita minulle armo ja totuus," -
chesed ve-emet.
"Älä hautaa minua tänne, vaan luvattuun maahan!"
Yhdistän sen Johanneksen evankeliumiin.
Jaakob puhui profeetallisesti.
Hän halusi tulla haudatuksi maahan, jonne Messias tulee.
Siellä Jumala antaa armon ja totuuden Israelin kansalle.
Oli ehdottoman tärkeää, -
että evankeliumi julistettaisiin Israelin maassa.
Israelin maassa kuultiin tuo armon ja totuuden evankeliumi.
Jatketaan. Joh. 1:15: -
"Johannes todisti hänestä ja huusi sanoen: -
'Tämä on se, josta minä sanoin: -
se, joka minun jälkeeni tulee, on ollut minun edelläni, -
sillä hän on ollut ennen kuin minä.'
Ja hänen täyteydestään me kaikki olemme saaneet, -
ja armoa armon päälle.
Sillä laki on annettu Mooseksen kautta..."
Ei hän sano, että laki olisi paha. Se on hyvä ja pyhä.
"...armo ja totuus on tullut Jeesuksen Kristuksen kautta."
Mielenkiintoista.
Armo ja totuus on tullut Jeshua Messiaan kautta.
"Ei kukaan ole Jumalaa milloinkaan nähnyt; -
ainokainen Poika, joka on Isän helmassa, on hänet ilmoittanut."
Isämme Jaakob näki Messiaan.
Hän ymmärsi Israelin maan tärkeyden.
Hän liitti Messiaan Israelin maahan.
Siksi hän pyysi Joosefia osoittamaan hänelle armon ja totuuden.
Armo ja totuus on yksi Messiaan nimistä.
Hän yhdisti Messiaan Israelin kansaan.
Kaikki me juutalaiset, israelilaiset tai Jaakobin lapset, -
olemme tulleet täältä.
Jaakob pyytää Joosefia osoittamaan armon ja totuuden.
Joosef on Egyptin kuningas, Jeshuan esikuva.
Parempaa esikuvaa Jeshuasta -
ei Vanhasta testamentista löydykään.
Joosefin persoona ilmentää sitä Messiasta, -
joka jonain päivänä tulisi Israeliin.
Joosefin elämä kuvastaa Herramme Jeshuan elämää.
Jaakob puhuu ikään kuin koko Israelin ominaisuudessa -
Joosefille, -
joka oli oman aikansa "messias", -
sillä messias on sellainen, -
joka pelastaa ja auttaa.
Myös Daavid oli messias, voideltu, -
samoin Mooses -
ja muistaakseni myös se kuningas...
Mikä hänen nimensä olikaan?
Kuningas Koores.
Häntäkin Jumala sanoi voidelluksi, eli messiaaksi.
On tärkeä ymmärtää, -
että kun Jaakob, eli Israel, sanoi Joosefille: -
"Tee minulle armo ja totuus," -
hän yhdisti Messiaan itseensä, Israelin kansaan.
Hän puhui siis nimenomaan Messiaasta.
Tämä tapahtui juuri ennen hänen kuolemaansa.
"Tee minulle armo ja totuus," -
sillä Messias on tie kuolleiden ylösnousemukseen.
Palataan jakeeseen 1. Moos. 47:29: -
"Kun lähestyi aika, jolloin Israelin oli kuoltava, -
kutsui hän poikansa Joosefin ja sanoi hänelle: -
'Jos olen saanut armon, chen, sinun silmiesi edessä..."
Chen on yksi armon lajeista.
"...niin pane nyt kätesi minun kupeeni alle..."
Hän siis pyysi häntä laskemaan kätensä liiton paikkaan.
Samoin Israel sanoo Jumalalle: -
"Teit kanssamme liiton!"
Se liitto pysyy, vaikka he hylkäsivät Messiaan.
Jumala teki sen liiton Abrahamin kanssa.
Miksi hän kehotti panemaan kätensä kupeen alle?
Se muistuttaa Jumalaa siitä, että Hän teki liiton Abrahamin kanssa.
Se on ikuinen liitto, johon kuuluu sekä Israelin kansa -
että kaikki pakanat, jotka uskovat Messiaaseen, -
armoon ja totuuteen, kuten Gal. 3 sanoo.
Se on profeetallinen sana.
Jotkut väittävät, ettei Jumala ole enää missään tekemisissä Israelin kanssa.
1. Mooseksen kirjakin osoittaa sen vääräksi.
Nykyäänkin Israel on haudattu omaan maahansa.
Tarkoitan hengellisessä mielessä.
Armo ja totuus, eli Messias, herättää Israelin kuolleista.
Armo ja totuus herättää Israelin kuolleista.
Tulee herätys.
Katsotaan, mitä Paavali kirjoittaa siitä Efesolaiskirjeessä.
Se on hieman syvällistä, mutta meidän on ymmärrettävä se, -
ettemme uskoisi niihin valheisiin, -
että Israel ei muka olisi enää tärkeä Jumalalle.
Tämä on mielenkiintoinen kohta.
Ef. 5:14: -
"Sentähden sanotaan: 'Heräjä sinä, joka nukut, -
ja nouse kuolleista, niin Kristus sinua valaisee!'"
Hän on armo ja totuus.
Laki on pyhä ja hyvä, -
ja sitä ei voi kukaan ihminen muuttaa, -
koska Jumala on sen antanut.
Mutta rabbitkin sanovat, että kun armo ja totuus, eli Messias, tulee, -
laki muuttuu.
Jer. 31:31: "Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton; -
en sellaista liittoa kuin se, jonka minä tein heidän isäinsä kanssa silloin, -
kun minä tartuin heidän käteensä ja vein heidät pois Egyptin maasta, -
ja jonka liittoni he ovat rikkoneet...
Minä panen lakini heidän sisimpäänsä..."
Ei laissa mitään vikaa ole, vaan meissä ihmisissä.
Kun armo ja totuus tulee, -
hän herättää meidät kuolleista, ei omien tekojemme tähden, -
vaan Isän rakkauden ja liiton tähden.
Sen lupauksen tähden, -
jonka Hän antoi Abrahamille, Iisakille ja Jaakobille.
Se on upeaa!
Me kaikki saamme siitä toivoa, näkyä ja voimaa uskoa siihen, -
että Jumala tekee vielä jotain suurta -
maassaan Israelissa kansalleen Israelille.
"Jos olen saanut armon silmissäsi, tee minulle armo ja totuus!"
"Vanno se minulle!"
Se muistuttaa meitä Jumalan valasta Abrahamille.
Joosef oli Jaakobin, Israelin, poika.
Miksi se nimi vaihtuu tässä?
Ensin tuossa luvussa puhutaan Jaakobista, ja sitten Israelista.
Siksi että Joosef oli kaikkivoivan kuninkaan asemassa.
Hän oli messias, pelastaja.
Hän pelasti perheensä nälänhädältä ja kuolemalta.
"Vanno minulle, että teet sen!"
On vielä yksi syy siihen, -
että hän pyysi Joosefia vannomaan sen.
Kun Jaakob tuli Egyptiin, Egypti alkoi kukoistaa.
Näin on ollut aina, sukupolvesta sukupolveen.
Siunaus on aina ollut siellä, missä on ollut juutalaisia, -
Abrahamin, Iisakin ja Jaakobin lapsia.
Juutalaiset ovat opettaneet muille, miten toimia ja vaurastua.
Se on Jumalan siunaus.
Kukaan ei mahda mitään sille, että Jumala siunasi Abrahamia, -
ja siksi siunaus seuraa juutalaisia.
Kun Jaakob tuli Egyptiin, Haamin maahan, -
Egypti menestyi suuresti.
Faarao näki sen.
Jaakob oli suuri hengenmies.
Ja Joosef oli Jeshua Messiaan esikuva.
Joosefin kertomus piirtää meille kauniin kuvan -
Messiaastamme Jeshuasta.
Faarao ei halunnut päästää Jaakobin ruumistakaan pois maasta.
Tuohon aikaan Egyptin kuninkaille rakennettiin pyramideja -
ja kauniita muistomerkkejä.
Faarao olisi kehottanut Joosefia rakentamaan Jaakobille jotain hienoa.
Mehän tiedämme, vaikka kristityt eivät mielellään puhu siitä, -
että esimerkiksi kun Elisa oli kuollut, -
hänen hautaansa heitettiin eräs mies.
Silloin hautausmaat olivat erilaisia kuin nyt.
Se mies heräsi eloon koskettuaan Elisan ruumiiseen.
Hänessä oli niin paljon Pyhää Henkeä ja voitelua.
Egyptiläiset tiesivät siitä, ja juutalaisetkin tietävät.
Ne, jotka ovat eläessään suuria Jumalan edessä, -
pysyvät suurena kuoltuaankin.
En tarkoita, että juutalaiset palvoisivat kuolleita.
He rukoilevat kyllä haudoilla hurskaiden puolesta, -
mistä en oikein pidä, -
mutta halusin huomauttaa tästä asiasta.
Jaakob ei halunnut sellaista omalle kohdalleen.
Hän ei halunnut tulla haudatuksi pyramidiin aarteiden keskelle.
Hän tiesi, ettei se ole Jumalasta.
Hän ei ollut egyptiläinen, vaan heprealainen.
Hän oli Abrahamin pojanpoika, Iisakin poika.
Hän oli yksi Israelin kansan ja koko maailman isistä.
Siksi hän pyysi Joosefia vannomaan niin.
Hän teki sen myös siksi, -
että hänen edessään seisova Joosef oli kuninkaan asemassa.
Egypti hallitsi tuolloin kaikkea, -
joten Egyptin kuningas oli kuningasten kuningas.
Egyptissä oli leipää, kun muualla kärsittiin nälkää.
Egyptin talous kukoisti.
Sinne virtasi kultaa ja kaikkia rikkauksia.
"Vanno minulle, -
että armo ja totuus tulevat Israeliin!"
Lopulta Messias tulisi siihen samaan maahan, -
luvattuun maahan, johon Jaakob oli haudattu.
Armo ja totuus, Messias, on sidoksissa Israelin kansaan.
Katsotaan, mitä Joosef vastasi.
1. Moos. 47:30: -
"Hän vastasi: 'Minä teen, niinkuin sanot'."
"Teen sen. Älä ole huolissasi!"
Armo ja totuus tulee Israeliin.
Armo ja totuus tunnetaan Messiaan nimenä Israelissa.
Armo ja totuus pelastaa Israelin kansan.
Vaikka Israel olisi kuollut, -
hän herää hengellisesti eloon maassaan.
Israelin kansa nousee kuolleista, -
koska Jumala on vannonut herättävänsä sen eloon.
Luetaan lopuksi Room. 11:26.
Se on mielenkiintoinen kohta.
Mitä Paavali siinä kirjoittaa?
"Siionista on tuleva pelastaja, -
hän poistaa jumalattoman menon Jaakobista.
Ja tämä on oleva minun liittoni heidän kanssaan, -
kun minä otan pois heidän syntinsä."
Sen lupauksen Jaakob on saanut.
Sen Jumala vannoi tehdessään liiton isien kanssa.
Ja niin myös tapahtuu!
Siihen meidän on uskottava ja sitä rukoiltava.
Sitä meidän on julistettava.
Jaakobille oli tärkeää, että armo ja totuus tulevat Israeliin.
Messiaan tulo Israeliin on tärkeää meillekin.
Jaakob oli täällä kahdesti. Hän lähti täältä ja palasi tänne.
Samoin Israelin kansakin lähti täältä ja palasi tänne.
Niin Messiaskin, armo ja totuus.
Hän nousi täältä taivaaseen ja palaa tänne.
Siunatkoon Jumala meitä kaikkia!
Rukoilen, että Jumala antaisi sen mitä tarvitsette -
ja puhuisi sydämellenne niin, että eläisitte Jumalan Sanan mukaan.
Shalom Jerusalemista! Jumala siunatkoon teitä!
Suomennos: Hannele Lehtoranta